钦定古今图书集成/明伦汇编/氏族典/第241卷 > 张翊
## 钦定古今图书集成/明伦汇编/氏族典/第241卷 > 张翊

按《十国春秋》，吴张翊其先世为京兆人。唐末，翊父授
任番禺，属刘隐将据广南，弃官北还，至潭、衡间，马氏
已有潭、澧，挈家来奔江南，过庐陵禾川，僦屋居焉。翊
与弟惟彬善读书，克成先业。高祖时，徐知诰辅国政，
翊入广陵，以射策中第，授武骑尉。及知诰移镇金陵，
随波江见知于宋齐丘，署府中从事。南唐禅代，擢虔
州观察判官、西昌令，假道还广陵，里人荣之。已而恃
才褊躁，陵暴左右，被鸩卒。